**Z A P I S N I K**

**45. SEJE IO DUGS**

**Prisotni:** Nataša Mrak, Mirsad Skorupan, Nina Farič, Rožle Bratec Mrvar, Andreja Bečan, Tomi Tomšič, Eva Konečnik Kotnik (online), dr. Tatjana Resnik Planinc, Kristina Šturm.

**Opravičeno odsotni:** dr. Jurij Kunaver,mag. Lea Nemec, Tomislav Golob,  Mojca Ilc Klun.

**Kraj, datum ura:** OŠ Riharda Jakopiča, 3. 10. 2022, od 17.00 do 19. 00

**Sestanek vodila:** Nataša Mrak

**DNEVNI RED:**

1. Lipovškov Tabor - Zasavje 2022, 14. - 15. 10. 2022 (Mirsad)

2. Mednarodna konferenca 'Turizem v pokrajini', 2. in 3. 6. 2023 (Mirsad, Andreja, Nataša)

3. Izobraževanja DUGS v Katisu (prijava, poročilo) (Mirsad)

4. Foto natečaj 'Mi v pokrajini' v sklopu Noči geografije (Tomi, Kristina)

5. Natečaj po Fabianijevih poteh (Rožle)

6. Večernice (Andreja)

7. Priznanja DUGS 2023 (pravilnik, razpis, komisija) (Nina, Rožle, Tatjana)

8. Sodelovanje z ZGS in drugimi institucijami (Nataša)

9. Kocenova sobota (Rožle)

10. Razno

**Ad. 1. Lipovškov tabor (Zasavje 2022)**

Mirsad poroča, da je na tabor prijavljenih 82 udeležencev, težava so prenočišča. Tatjana predlaga, da bi v prihodnje zaradi povpraševanja poiskali večjo dvorano. Mirsad pravi, da je za komunikacijo obvladljivo 70 udeležencev. Ideja je bila tudi, da bi imeli izobraževanja PET pop, SOB ali v PON dop, nekateri učitelji težko dobijo prost dan. Bojan Šprogar bo vodil po Zagorju, uredil je tudi avtobusni prevoz. Na taboru je potrebno povedati obvestila za naprej.

 **Ad. 2. Mednarodna konferenca 'Turizem v pokrajini'**

Prenočišča na konferenci bodo v dijaškem domu v Rogaški Slatini. Mirsad poskrbi za predavatelje; Anton Gosar je povabil predavatelja iz Avstrije in iz Hrvaške. Član strokovnega dela organizacijskega odbora je tudi Dejan Cigale, Irma Potočnik bo na konferenci imela referat. Do konca novembra je potrebno izdati obvestilo o prijavi člankov, ker je prva oddaja že v mesecu januarju.

**Ad. 3. Izobraževanja DUGS v Katisu**

Mirsad poroča, da je v Katisu tudi izobraževanje DUGSa »Opazuj, meri, sklepaj ….«, na katerega je prijavljenih 17 udeležencev. Izvedba seminarja dne 19. 11. 2022 je potrjena.

**As. 4. Foto natečaj 'Mi v pokrajini' v sklopu Noči geografije**

Za foto natečaj poskrbi Tomi, ostane naslov »Mi v pokrajini«. Na taboru bodo udeleženci prejeli informacije, po taboru tudi obvestilo prek Geoliste. Do 20. oktobra se objavi razpis, nalogo prevzameta Tomi in Kristina. Tomi je izpostavil dilemo o datumu nastanka fotografij, sklep je bil, da se avtorje fotografij ne omejuje z datumom nastanka fotografije. Nataša doda, da učence opozorimo, da je pod naslovom »Mi v pokrajini« vključena tudi degradacija pokrajine, potrebno je izpostaviti geografski pogled. Rožle pravi, da je potrebno postaviti kriterije, med katerimi bi bila lahko tudi aktualnost fotografije. Tomi dodaja, da bi se nekaj kriterijev spremenilo, prepovedali bi »zmontirane« fotografije. Tatjana predlaga, da bi v komisijo povabili Nejca Kavko, Eva predlaga Tanjo Gorinšek iz gimnazije Šiška. V natečaj bodo vključene OŠ, SŠ in fakultete vseh univerz. Pri nagradah (knjižne, zemljevid) je potrebno poskrbeti, da se ne ponavljajo.

**Ad. 5. Po Fabijanevih poteh**

Rožle pravi, da bi bil natečaj razpisan v naslednjem šolskem letu, potrebno se je uskladiti z Društvom likovnih pedagogov. Več bo jasnega na naslednjem sestanku.

**Ad. 6. Večernice**

Andreja predlaga, da bi bile večernice v mesecu novembru, januarju, februarju in marcu, predlagane teme na sestanku so: vulkanizem v Sloveniji, požari, energetika (Slovenija, Evropa), Eko-kmetijstvo, Je zeleno res zeleno?, aktualizacija geografije, strokovne publikacije, Kriza geografije? … Andreja določi datume, Mirsad predlaga in povabi strokovnjaka za prvo temo- vulkanizem v Sloveniji.

**Ad. 7. Priznanja DUGS 2023 (pravilnik, razpis, komisija)**

Pravilnik je potrebno nekoliko spremeniti, za to preko dopisne seje poskrbijo Mirsad, Tatjana in Rožle. Nataša na taboru povabi učitelje k podajanju predlogov, v katerih je predstavitev kandidata z življenjepisom. V komisiji ostanejo Nina, Rožle in Tatjana.

**Ad. 8. Sodelovanje z ZGS in drugimi institucijami**

Aleš Smrekar želi kot predsednik ZGS aktivneje sodelovati z društvi in komisijami znotraj ZGS. Sestanek predstavnikov DUGS in ZGS je potekal 7. 9. 2022 (Nataša Mrak, Mirsad Skorupan, Tina Šlajpah, Aleš Smrekar). Izpostavljena je bila problematika nacionalnega preverjanja znanja, učiteljskega kadra, odločanja za maturo iz geografije, odločanja za študij geografije. Napovedi so, da naj bi se v kratkem obdobju upokojilo približno 100 učiteljev geografije.

Konec avgusta je Mitja Bricelj spodbudil DUGS, da smo poslali na Ministrstvo za okolje in prostor ter Ministrstvo za šolstvo zaključke ter zbornike vseh štirih izvedenih konferenc. S tem gradivom smo ponudili svojo pripravljenost za sodelovanje ter krepitev izobraževanja na temo lokalni vodni viri in njihovo varovanje ter trajnostni razvoj.

Predstavnikom ministrstev, ki bi se udeležili konference na Cipru (9th International Environment for Europe Ministerial Conference, 5. – 7. 10. 2022) smo želeli predstaviti naše delo.

**Ad.9. Kocenova sobota**

Rožle pove datum: Kocenova sobota bo 18. marca 2023.

**Ad. 10. Razno**

Tema za Noč raziskovalcev 2023 je Človek, žival.

Profesorji oddelkov za geografijo z vseh treh fakultet so bile pohvaljene za sodelovanje na taborih, pozitivno je bila sprejeta mednarodna konferenca na Češkem (Olomouc). Eva pove, da so bili Izraelci na konferenci navdušeni nad terenskim delom v Sloveniji. Vabijo učitelje na terensko delo v Izrael, stroške vsak udeleženec krije sam. Eva se zahvali DUGSu za sodelovanje na konferenci.

Tatjana poroča, da bi se morali učni načrti posodobiti do konca leta 2023, a trenutno na to temo ne potekajo aktivnosti.

Vpis na študij geografije je izjemno nizek, potrebna bi bila promocija geografije: majice z napisom za učitelje geografije, nabor geografov za podajanje mnenj/informacij v medijih, Dušan Plut bo izdal knjigo, ki obsega 1800 strani.

Andreja bo vprašala o poteku dela glede i-učbenika za 7. razred geografije.

Ljubljana, 3. 10. 2022 Zapisala: Andreja Bečan